
PROJEKTS uz 08.09.2026.

vēlamais datums izskatīšanai Finanšu komitejā: 16.09.2026.
domē: 24.09.2026.
sagatavotājs un ziņotājs: Nadežda Rubina

	LĒMUMS	
Ādažos, Ādažu novadā
				
2026. gada 24. septembrī 					Nr.«DOKREGNUMURS»	


Par iznomātās platības palielināšanu atkritumu konteineriem Gaujas ielā 25B, Ādažos

Ādažu novada pašvaldības dome (turpmāk – dome) atsevišķos gadījumos ir iznomājusi zemi daudzdzīvokļu dzīvojamo māju atkritumu konteineru novietošanai pašvaldības zemesgabalos. 
Pašvaldības darbinieki, veicot nomai nodoto teritoriju apsekošanu, konstatējuši, ka Gaujas ielā 25B, Ādažos (zemes vienības kadastra apzīmējums 80440070338, turpmāk – Zemes vienība) atkritumu konteineru novietnes faktiski aizņemtā platība ir vismaz 44 m2 (t.sk., 24 m2 slēgta tipa atkritumu konteineru novietne un 20 m2 - konteineri šķiroto atkritumu savākšanai), kas ir lielāka, nekā iznomātā platība 15 m2, līdz ar to veicami grozījumi attiecīgajā zemes nomas līgumā.
Izvērtējot pašvaldības rīcībā esošo informāciju, tika konstatēts:
1) starp domi kā Iznomātāju un SIA „Ādažu Namsaimnieks” (reģ. Nr. 40003422041, juridiskā adrese: Gaujas iela 16, Ādaži, Ādažu nov., LV-2164) kā Nomnieku, 23.07.2014. tika noslēgts zemes nomas līgums Nr. JUR 2014-07/594 (turpmāk – Līgums) par vairāku zemes vienību daļu iznomāšanu daudzdzīvokļu dzīvojamo māju sadzīves atkritumu konteineru novietošanai. Kopumā nomai ir nodotas piecas zemes vienību daļas Ādažu centrā, kā arī divas Kadagā un viena – Garkalnē, ar platībām ap 40 m2. Saskaņā ar 30.04.2024. vienošanos Nr. JUR 2024-04/468, Līguma termiņš ir 31.12.2034. Nomas maksa ir 1 euro par zemes 1 m2 gadā, bet ne mazāk par 28 euro gadā. 
2) Nomnieks 2015. gadā iesniedzis Ādažu novada būvvaldei paskaidrojuma rakstu atkritumu konteineru novietnes ar platību 24 m2 (turpmāk – Būve) novietošanai Zemes vienībā un vēlāk novietojis Būvi.
3) Šķiroto atkritumu konteineri (stikls, vieglais iepakojums) Zemes vienībā ir publiski pieejami. Tas noteikts pakalpojuma līguma Nr. 02-20.1/25/117 par atkritumu apsaimniekošanu Ādažu novadā, kas 01.09.2025. noslēgts starp Ādažu novada pašvaldības aģentūru „Carnikavas komunālserviss” un SIA “Eco Baltia vide” kā pakalpojuma sniedzēju tehniskās specifikācijas 1. pielikumā pievienotajā dokumentā “Dalīti vākto atkritumu punktu adrešu saraksts Ādažu pilsētā un Ādažu pagastā”. 
4) Atbilstoši Ādažu novada pašvaldības domes 22.06.2022. saistošo noteikumu Nr. 58/2022 “Par sadzīves atkritumu apsaimniekošanu Ādažu novadā” IX. nodaļai “Prasības daudzdzīvokļu dzīvojamo māju konteineru novietnēm”, daudzdzīvokļu dzīvojamo māju pārvaldnieks vai apsaimniekotājs nodrošina atkritumu konteineru novietnes izveidošanu katrai daudzdzīvokļu mājai atsevišķi vai kopīgi vairākām mājām, kas atbilst šādām minimālām prasībām:
4.1.  atrodas ne tuvāk kā 10 m no dzīvojamās mājas logiem;
4.2. izvietota uz cieta seguma tādā vietā, kur netraucēti var piekļūt atkritumu apsaimniekotāja specializētais transportlīdzeklis;
4.3. atrodas dzīvojamās mājas īpašumā, valdījumā, lietojumā esošā zemes gabalā saprātīgā un pārskatāmā attālumā no jebkuras mājas, kuras lietošanai konteineru novietne izveidota, un ir pieejams visiem mājas iedzīvotājiem;
4.4. daudzdzīvokļu dzīvojamo māju apbūves kvartālos obligāti tiek nodrošināta iespēja šķirot atkritumus.
5) Pašvaldība kopš 2022. gada vairākos gadījumos nav piekritusi iznomāt tās zemesgabalus daudzīvokļu māju iedzīvotājiem, norādot, ka māju pagalmos ir iespējama atkritumu novietnes izbūve, nodrošinot normatīvajos aktos noteikto prasību ievērošanu.
6) Kopš 2014. gada, kad ir stājies spēkā Līgums, Zemes vienībā ir notikušas būtiskas izmaiņas – ir labiekārtots bērnu rotaļu laukums, darbojas Ādažu bērnu un jauniešu centrs (turpmāk – Centrs). Zemes vienība atrodas Ādažu sākumskolas tiešā tuvumā. Būve, kā arī šķiroto atkritumu konteineri, atrodas mazāk nekā 9 m attālumā no Centra ēkas, būtiski samazinot vides pievilcību Centra tuvumā un nesekmē apkārtnes attīstību Zemes vienībā.
Ņemot vērā apstākli, ka pašlaik Zemes vienībā novietotie šķiroto atkritumu (stikls, vieglais iepakojums) konteineri ir publiski pieejami, nav pamata iekļaut to aizņemto platību Līgumā, un Līgumā noteiktā platība ir palielināma līdz 24 m2 atbilstoši Būves platībai.
Vienlaikus, ņemot vērā pašvaldības teritoriju straujo attīstību, kā arī normatīvajos aktos noteiktās prasības izvietot atkritumu novietnes savos īpašumos, ir lietderīgi uzrunāt Nomnieku ar lūgumu atbrīvot iznomātos pašvaldības zemesgabalus, tai skaitā, Zemes vienību, pārvietojot atkritumu konteineru novietnes no tiem līdz Līguma darbības termiņa beigām.
Izvērtējot Līguma nosacījumus un Nomnieka pārvaldībā esošajām daudzīvokļu mājām piederīgo zemes gabalu platības un konfigurācijas, pašvaldība saredz tikai dažus izņēmuma gadījumus, kur varētu tikt vērtēta turpmāka Līguma termiņa pagarināšana.
[bookmark: _Hlk151546431]Pamatojoties uz Pašvaldību likuma 73. panta ceturto daļu, Ministru kabineta 19.06.2018. noteikumu Nr. 350 “Publiskās personas zemes nomas un apbūves tiesības noteikumi” 5., 28. punktu un 29.1. apakšpunktu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, Ādažu novada pašvaldības domes 09.11.2021. saistošo noteikumu Nr. 33/2021 “Par Ādažu novada pašvaldības neapbūvētu zemesgabalu nomas maksu” 3.2. apakšpunktu, Līguma 8.1. apakšpunktu, kā arī ņemot vērā domes Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. Grozīt starp Ādažu novada pašvaldību un SIA „Ādažu Namsaimnieks” (reģ. Nr. 40003422041) 23.07.2014. noslēgto zemes nomas līgumu Nr. JUR 2014-07/594 par vairāku zemes vienību daļu nomu daudzdzīvokļu dzīvojamo māju sadzīves atkritumu konteineru novietošanai:
0. aizstāt Līguma 1.1.3. apakšpunktā skaitli “15,00” ar skaitli “24,00”;
0. aktualizēt Līguma grafisko pielikumu saskaņā ar šī Lēmuma grafisko pielikumu.
1. Pašvaldības Centrālās pārvaldes:
1. Juridiskajai un iepirkumu nodaļai viena mēneša laikā pēc šī lēmuma pieņemšanas sagatavot vienošanās projektu šī lēmuma 1. punkta izpildei;
1. Grāmatvedības nodaļai veikt nekustamā īpašuma nodokļa un nomas maksas aprēķinu uzskaiti un maksājumu kontroli par 1. punktā minēto zemes vienības daļu, sākot ar lēmuma 2.1. apakšpunktā noteiktās vienošanās spēkā stāšanās dienu;
1. Nekustamā īpašuma nodaļai nedēļas laikā pēc lēmuma spēkā stāšanās sagatavot pavadvēstuli SIA „Ādažu Namsaimnieks”, aicinot līdz Līguma termiņa beigām atbrīvot pašvaldības zemesgabalus, pārvietojot atkritumu konteineru novietnes no tiem šādos pašvaldības īpašumos:
	Iznomātas pašvaldības zemes vienības adrese
	Zemes vienības kadastra apzīmējums

	Pirmā iela 25A, Ādaži, Ādažu novads 
	8044 007 0338

	Pasta iela, Ādaži, Ādažu novads
	8044 007 0500

	Gaujas iela 25B, Ādaži, Ādažu novads
	8044 007 0427

	Lazdu iela 3, Garkalne, Ādažu pag., Ādažu novads
	8044 012 0459

	Pirmā iela 28A, Ādaži, Ādažu nov.
	8044 007 0381

	Gaujas ielā 7, Ādaži, Ādažu nov.
	8044 007 0364


1. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs						G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

__________________________
Izsniegt norakstus:
@ - JIN, GRN, NĪN, CKS, ĀBV, IDRV
@ - SIA Ādažu namsaimnieks uz e-pasta adresi info@adazunamsaimnieks.lv

Nadežda Rubina, 28776519

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




